《和杨寿祺承事见寄》
宋代·冯山

道屈文章价不低，误传新句落天西。忽闻命驾趋云栈，犹忆同天上井溪。

争叹科名淹旧发，谁怜簿领困沉迷。相逢且约嘉陵酒，为洗关中数尺泥。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。